
การติดตามผลความก้าวหน้าในประเด็นการกำกับและติดตามปัญหาและความต้องการของจังหวัด
ในพื้นที่เขตตรวจราชการที่ 6
ของรองนายกรัฐมนตรี (นายจุรินทร์  ลักษณวิศิษฏ์)
ณ จังหวัดพังงา เมื่อวันที่ 28 กันยายน 2563

	ประเด็นปัญหาความต้องการของจังหวัด/
การดำเนินการ/ข้อสั่งการ
	ความคืบหน้า

	๑.  การเร่งรัดการก่อสร้างสนามบินนานาชาติ จังหวัดพังงา 
การดำเนินการ : อยู่ระหว่างการร่าง ขอบเขต TOR วิเคราะห์
เงินลงทุน และจะได้ผู้รับจ้างเป็นที่ปรึกษาประมาณเดือนมกราคม 
พ.ศ. 2564 โดยคาดว่าจะจ้างที่ปรึกษา ได้ภายในเดือนกรกฎาคม พ.ศ.2564
	

	๒.  ปัญหาด้านการท่องเที่ยว ได้แก่ ระยะเวลาการปิดเปิดเกาะต่าง ๆ และการพัฒนาท่าเทียบเรือเพื่อรองรับนักท่องเที่ยว
การดำเนินการ : 
2.1 อุทยานแห่งชาติหมู่เกาะสิมิลันจะเปิดในวันที่ 15 ตุลาคม 2563 ซึ่งภาคเอกชนจะมีการจัดกิจกรรมส่งเสริมการท่องเที่ยว เช่น งานเปิดฤดูกาลท่องเที่ยว จังหวัดพังงา ในเดือนธันวาคม พ.ศ. 2563 เทศกาล ซีฟู้ด จะจัดในเดือนกุมภาพันธ์ พ.ศ. 2564 และงานเซิร์ฟบอร์ดจะสามารถจัดได้ในเดือนพฤษภาคม พ.ศ. 2564 
2.2 ในปีงบประมาณ พ.ศ. 2564 จะได้มีการพัฒนาศักยภาพชุมชนอีก 5 ชุมชน ได้แก่ ชุมชนตะกั่วป่า ชุมชนเกาะปันหยี ชุมชนตลาดคลองงา (อำเภอเมือง) และชุมชนเกาะยาวน้อย เป็นการท่องเที่ยวเชิงอนุรักษ์ และการส่งเสริมการท่องเที่ยว ชุมชน 
ได้คัดเลือกชุมชน 5 ชุมชน ได้แก่ ชุมชนเขาไข่นุ้ย (อำเภอท้ายเหมือง) ชุมชมบ้านบางพัฒน์ (อำเภอเมือง) ชุมชนบ้านบางวัน (อำเภอคุระบุรี) ชุมชนบ้านสะพานเสือ (อำเภอกะปง) และชุมชนบ้านรมณีย์ (อำเภอกะปง) ได้ผ่านเกณฑ์มาตรฐานใน การท่องเที่ยว โดยมีองค์กรปกครองส่วนท้องถิ่นรับรอง มีการส่งเสริมการตลาดร่วมกับการเปิดตลาดชุมชนอีกทางหนึ่ง สำหรับการเปิดเกาะตาชัย ซึ่งปิดมา 4 ปี เพื่อวัตถุประสงค์ในการอนุรักษ์ ทรัพยากรธรรมชาติต้องผ่านการประชุมคณะกรรมการอุทยานแห่งชาติ
2.3 อุทยานพังงา มีรายได้จากนักท่องเที่ยวดังนี้
1) ปี 2561 มีรายได้ 446 ล้านบาท
2) ปี 2562 มกรคม – ตุลาคม มีรายได้ 272 ล้านบาท
3) ปี 2563 มกรคม - มีนาคม / กรกฎาคม มีรายได้ 130 ล้านบาท  โดยมีการแบ่งรายได้ 5% กลับสู่ชุมชน และในเดือน พฤศจิกายน ทางองค์กรปกครองส่วนท้องถิ่น จะปรับจาก 5% เป็น 10%
ข้อสั่งการ : ขอให้รายงานความก้าวหน้า
	

	๓.  ปัญหาด้านผังเมือง ได้แก่ การจัดพื้นที่ อุตสาหกรรมต่าง ๆ เนื่องจากมีพื้นที่สีม่วงสำหรับรองรับอุตสาหกรรมไม่เพียงพอ
การดำเนินการ : ในขณะนี้มีพื้นที่สีม่วง ซึ่งเป็นพื้นที่อุตสาหกรรม จำนวน 1,029 ไร่ สำหรับกิจการโรงงานอุตสาหกรรม ซึ่งเต็มพื้นที่แล้วแต่สามารถดำเนินการได้ในที่ดินเกือบทุกประเภท แต่จะมีเงื่อนไขในแต่ละประเภทสีของพื้นที่ ทั้งนี้ ได้มีการขอแก้ไขพื้นที่
สีเขียว ซึ่งเป็นอุปสรรคต่อการดำเนินการ โดยใช้ พระราชบัญญัติ แก้ไข เฉพาะส่วน เช่น โรงงานแปรรูปสินค้าเกษตร ไม้ยาง คาดว่าจะ
แล้วเสร็จ ภายในปี พ.ศ. 2564 ทั้งนี้ ปัญหาพื้นที่สีม่วง ในอำเภอ
ทุ่งมะพร้าว ที่ไม่เพียงพอเกิดจากภาคเอกชนเข้าไปซื้อที่ดินและ
ขายในราคาที่สูงผู้ประกอบการ จึงต้องการขยายพื้นที่สีม่วงสำหรับอุตสาหกรรม โดยปัจจุบันมีการดำเนินการพิจารณา ขยายพื้นที่และ
อยู่ในขั้นตอนการทำประชาพิจารณ์
ข้อสั่งการ : ขอให้รายงานความก้าวหน้าในการปรับพื้นที่สีเขียวเป็นพื้นที่สีม่วงเพื่อการอุตสาหกรรมเพิ่มเติม
	

	๔.  ปัญหาด้านการคมนาคม ได้แก่ การเชื่อมโยงถนนและรางรถไฟ
การดำเนินการ : กรมทางหลวง ได้ดำเนินการสร้างถนนเพื่อขยายทาง 4 ช่องจราจร ในถนนหมายเลข 4 ซึ่งทางหลวงกำลังดำเนินการปรับปรุงรูปแบบการสร้างถนนให้กระทบพื้นที่อยู่อาศัยของชุมชนน้อยที่สุด โดยมีแผนพัฒนาโครงข่ายจังหวัดพังงา ดังนี้
4.1 ถนนเพชรเกษม หมายเลข 4 อำเภอตะกั่วป่า อำเภอ
ท้ายเหมือง ระยะทาง 20 กิโลเมตรดำเนินการไปแล้ว 20%
4.2 การพัฒนา 7 สายทาง ดังนี้
- ถนนหมายเลข 4 ช่วง บ้านตำหนัก - แยกโคกเคียนระยะทาง 19 กิโลเมตร
- ถนนหมายเลข 4 ช่วง เขาหลัก – ทับละมุ ระยะทาง 6 กิโลเมตร
- ถนนหมายเลข 4090 ช่วง นบปริง - หินดาน ระยะทาง 13.96 กิโลเมตร
- ถนนหมายเลข 401 ช่วง แยกโคกเคียน - เขาสก ระยะทาง 32.49 กิโลเมตร
ข้อสั่งการ : ขอให้กรมทางหลวงบูรณาการร่วมกับหน่วยงาน
ที่เกี่ยวข้อง เนื่องจากการออกแบบ ไม่ตอบสนองในด้านพื้นที่ของชุมชน ทำให้ประชาชนได้รับความเดือดร้อน และขอให้พิจารณาข้อร้องเรียนของประชาชนในพื้นที่ด้วย และดำเนินการปรับรูปแบบสำหรับถนนสายบางสัก - ตะกั่วป่า โดยหารือกับชุมชนต่อไป และให้รายงานความก้าวหน้าการเชื่อมโยงถนนและรางรถไฟในคราวต่อไป
	

	๕.  ปัญหาการสร้างอ่างเก็บน้ำคลองลำรูใหญ่อำเภอท้ายเหมือง 
ซึ่งส่งผลกระทบต่อประชาชนในพื้นที่ และปัญหาการ อนุญาต
ในพื้นที่อุทยานแห่งชาติ
การดำเนินการ : การสร้างอ่างเก็บน้ำคลองลำรูใหญ่ อำเภอ
ท้ายเหมือง ต้องดำเนินการเพิกถอนบางพื้นที่ออกจากการเป็นอุทยานแห่งชาติ ในการขออนุญาตในพื้นที่ป่าสงวน ได้มีการสำรวจกั้นเขตรังวัด ตั้งแต่ปี พ.ศ. 2548 ซึ่งคาดว่าในปี พ.ศ. 2564 จะสามารถจ่ายค่าชดเชยได้และในปี พ.ศ.2565 จะสามารถดำเนินโครงการได้ เพื่อจัดทำแผนที่แนบท้าย พระราชกฤษฎีกาเพิกถอนอุทยานฯ ซึ่งต้องรับฟังความคิดเห็นจากประชาชน และจะนำเข้าคณะกรรมการกฤษฎีกาและนำเสนอคณะรัฐมนตรี เห็นชอบต่อไป

	

	๖.  การสร้างความเชื่อมั่น ในการผลิตน้ำประปา ในพื้นที่จังหวัดพังงา
การดำเนินการ : การประปาส่วนภูมิภาคคำนึงถึงปริมาณความต้องการใช้น้ำประปาของประชาชนในพื้นที่จังหวัดพังงาก่อน 
โดยขอให้การประปาส่วนภูมิภาค สร้างความเชื่อมั่นและยืนยันอย่างเป็นหลักการในการกระจายน้ำสู่จังหวัดภูเก็ตต่อไป ทั้งนี้
การประปาส่วนภูมิภาคจังหวัดพังงา ได้มีโครงการสำคัญที่จะมารองรับการผลิตน้ำประปาให้พอเพียงของจังหวัดพังงา ดังนี้
- ก่อสร้างระบบผลิตน้ำประปาขนาด 300 ลบ.ม./ชั่วโมง พื้นที่ให้บริการครอบคลุมอำเภอเมืองพังงา และอำเภอทับปุด งบประมาณ 202 ล้านบาท โดยตอนนี้อยู่ในระหว่างการทำสัญญา
- ก่อสร้างระบบผลิตน้ำประปาเพิ่มอีก 3,000 ลบ.ม./ชั่วโมง โดยการประปาส่วนภูมิภาคจะของบประมาณในปีงบประมาณ พ.ศ. 2565 
พื้นที่ให้บริการครอบคลุม 5 ตำบล ได้แก่ ตำบลกระโสม ตำบล
กะไหล ตำบลท่าอยู่ และตำบลหล่อยูง และเพื่อรองรับสนามบินนานาชาติจังหวัดพังงา และเส้นทางรถไฟท่องเที่ยวอีก 7 สถานี ของจังหวัดพังงา
- ก่อสร้างระบบผลิตน้ำประปาขนาด 200 ลบ.ม./ชั่วโมง พื้นที่ให้บริการครอบคลุมอำเภอตะกั่วป่า และอำเภอท้ายเหมือง งบประมาณ 111 ล้านบาท ซึ่งโครงการก่อสร้างได้ดำเนินการแล้วเสร็จเรียบร้อยแล้ว
ข้อสั่งการ : ให้เร่งประสานองค์กรปกครองส่วนท้องถิ่น สำรวจ
ความต้องการการใช้น้ำของประชาชนในแต่ละพื้นที่ที่ท่อเมน
ประปาผ่าน
	

	7.  การก่อสร้างเรือนจำแห่งใหม่
การดำเนินการ : การสร้างเรือนจำจังหวัดพังงาแห่งใหม่ ในพื้นที่ 35 ไร่ ซึ่งได้ย้ายนักโทษเข้าใช้พื้นที่แห่งใหม่แล้ว โดยสามารถรองรับนักโทษได้ 2,800 คน และได้ส่งมอบพื้นที่เดิมทั้งหมดคืนให้
กรมธนารักษ์แล้ว และจะไม่มีการดำเนินการขยายเรือนจำแห่งใหม่เป็นเรือนจำในภูมิภาค
	

	8.  ปัญหาการกัดเซาะชายฝั่ง
การดำเนินการ : ปัญหาการกัดเซาะชายฝั่ง ระยะทางชายฝั่ง
ที่ถูกกัดเซาะทั่วจังหวัดพังงา 223 กิโลเมตร ซึ่งประสบปัญหารุนแรงอยู่ที่บ้านทุ่งนางดำ อำเภอกระบุรี หาดนางทอง หาดในหยง หาดบางสัก และหาดคึกคัก อำเภอตะกั่วป่า โดยมีแนวทางในการแก้ไขด้วยการปรับสมดุลธรรมชาติและการดำเนินงาน
ด้านวิศวกรรมต่อไป และสำหรับหาดนางทองที่มีศักยภาพ
เป็นแหล่งท่องเที่ยวระดับโลก ซึ่งปัจจุบันมีกำแพงกั้นตลอดแนว ใช้โครงสร้างทางวิศวกรรมเสริมทราย และให้ใช้วิธีการปรับสมดุลด้วยธรรมชาติ ในบริเวณที่ไม่ได้ใช้ประโยชน์
ข้อสั่งการ : ขอให้ผู้ว่าราชการจังหวัดพังงา ประชุมหารือเพื่อแก้ไขปัญหากัดเซาะชายฝั่ง โดยมีผู้แทนจังหวัดพังงา กรมทรัพยากร
ทางทะเล และชายฝั่ง กรมเจ้าท่า กระทรวงมหาดไทย 
(กรมโยธาธิการและผังเมือง) คณะกรรมการร่วมภาครัฐบาลและเอกชนจังหวัดพังงา ผู้ตรวจราชการสำนักนายกรัฐมนตรีหรือผู้แทน และหน่วยงานอื่น ๆ ที่เกี่ยวข้อง เพื่อหาแนวทางแก้ไขร่วมกันทั้งในระดับส่วนกลางและในพื้นที่เป็นไปในทิศทางเดียวกัน
	

	9.  การกำหนดพื้นที่และมาตรการคุ้มครองสิ่งแวดล้อมในพื้นที่จังหวัดพังงา
การดำเนินการ : การแก้ไขเพิ่มเติมร่างประกาศกระทรวงทรัพยากร ธรรมชาติและสิ่งแวดล้อม เรื่องกำหนดเขตพื้นที่และ มาตรการคุ้มครองสิ่งแวดล้อม ในท้องที่อำเภอคุระบุรี ตะกั่วป่า ท้ายเหมือง ทับปุด อำเภอเมืองพังงา ตะกั่วทุ่ง และเกาะยาว 
พ.ศ. 2559 ในประเด็นที่มีผลกระทบต่อชุมชน จะเสนอคณะรัฐมนตรีพิจารณา และจะออกประกาศฉบับที่ 3 หลังจากประกาศฉบับที่ 2 จะหมดอายุลงในปี 2564 เพื่อปรับปรุงแบบเต็มขั้นต่อไป
ข้อสั่งการ : ขอให้สำนักงานนโยบายและแผนทรัพยากรธรรมชาติ และสิ่งแวดล้อม ตรวจสอบร่างสุดท้าย ก่อนให้จังหวัดเวียนหนังสือให้ภาคส่วนทราบต่อไป
	

	10. การพัฒนาเมืองอัจฉริยะจังหวัดพังงา
การดำเนินการ : จังหวัดพังงา ได้จัดประชุมกับหน่วยงาน
ที่เกี่ยวข้องในการจัดทำแผนงานโครงการส่งเสริมการพัฒนาเมืองอัจฉริยะ โดยได้รับตราสัญลักษณ์ ใน 5 ชุมชม ได้แก่ ชุมชนเมืองพังงา ชุมชนตะกั่วป่า ชุมชนคึกคัด ชุมชนท้ายเหมือง และชุมชนโคกกลอย ขอให้จังหวัดพังงาเตรียมความพร้อม ในการเข้าร่วมหลักสูตรการพัฒนาของกระทรวงดิจิทัลเพื่อเศรษฐกิจและสังคมต่อ
ข้อสั่งการ : ขอให้จังหวัดพังงาเตรียมความพร้อม ในการเข้าร่วมหลักสูตรการพัฒนาของกระทรวงดิจิทัลเพื่อเศรษฐกิจ และสังคมต่อไป
	

	11. การจัดตั้งสวนพฤกษศาสตร์ภาคใต้ จังหวัดพังงา
การดำเนินการ : จังหวัดพังงาได้เตรียมการจัดตั้งสวนพฤกษศาสตร์ภาคใต้ จังหวัดพังงาโดยอยู่ระหว่างการขอใช้ที่ดินจากกรมป่าไม้
	







